Юлският “Биограф” с двойна корица: Стефан Данаилов или Ален Делон | Списание Biograph
Юлският “Биограф” с двойна корица: Стефан Данаилов или Ален Делон
Интервюта с премиера Бойко Борисов, правнука на Чърчил Джонатан Сандис и тв коментаторката Вера Маринова са сред другите хитове в новия брой
Две легенди от екрана – Стефан Данаилов и Ален Делон, са лицата от новата корица на “Биограф”, която излиза в два варианта. На всеки павилион читателят може да реши кой от тях да предпочете. Съдържанието на вътрешните страници е идентично.
Юлският брой на най-голямото българско списание излиза на пазара на 28 юни, четвъртък. В него на Делон и Данаилов са отредени повече от 40 страници. Веднага след тях е публикуван и очерк за драматичната съдба на актрисата Роми Шнайдер, с която френският актьор изживява голяма любов на младини.
Големи интервюта с министър-председателя Бойко Борисов, правнука на Чърчил Джонатан Сандис, тв коментаторката Вера Маринова и зоологът-пътешественик Петър Берон са сред другите хитове в новия брой на нашумялото списание. “Целият ми личен живот е с грешки”, признава премиерът в разговор с журналистката Валерия Велева, но споделя и за някои свои пропуски като политик.
Тематичното разнообразие в броя се допълва от очерци за Катя Паскалева, която напусна този свят преди 10 години, певицата Нора Нова, авантюриста Матиас Руст, който преди четвърт век кацна на Червения площад в Москва, дизайнера Томи Хилфигър и “лорда от Златица” Евгени Минчев.
И този месец списанието съдържа богато илюстрирани секции за мода и лайфстайл, рецензии за нови книги, филми и албуми, както и текстове от писателите Орхан Памук и Катрин Мансфийлд.
Новост в броя е рубриката „Читателски клуб BIOGRAPH“. Тя позволява обратна връзка между аудиторията на списанието и редакцията чрез изпращане на талон, в който да се посочват любими и предпочитани теми от съдържанието. Всеки месец след теглене на жребий четирима от най-лоялните читатели ще получават специални награди.
За 11-те си досега издадени броя “Биограф” се утвърди не само като най-голямото като обем, но и най-сериозното и увлекателно като съдържание месечно издание у нас. Това е и единственото българско списание в момента, чийто тираж в период на небивала криза на публицистичния пазар расте, вместо да намалява.
Декемврийският Biograph #75
Разгледайте избрани страници от новия декемврийски брой на списанието: facebook.com/media/set/?set… 1 week ago
#newissues #biograph #biographmagazine #75 #December #goodreads📚 @ Biograph Magazine instagram.com/p/BcHwo8Yn7MK/ 1 week ago
С какво ще бъде запомнен Хю Хефнър - мъжът, който живя в Рая: georginedelchev.com/2017/11/28/hef… #Biograph #magazine #74 #November #feature 1 week ago
На пазара от петък, 1 декември...#PaulNewman #Biograph #75 #December #newissue #comingout https://t.co/ZXfjhJkid6 1 week ago
Да ви подготвим ли отсега за петък с един тийзър или още е рано и да не бъдем така жестоки? 1 week ago
Любовта на Стефан Данаилов и Мария – в юнския “Биограф”
Интро #75